Նիլ Սայմըն

Մարվին Նիլ Սայմըն () Ամերիկացի թատերագիր եւ գրագէտ։ Ծնած է Նիւ Եորք Ամերիկեան տնտեսական մեծ տագնապի օրերուն, ինչ որ բազմաթիւ դժուարութիւններ տուած է իր ապրելաձեւին, ընտանիքին աղքատութեան պատճառով։ Գրած է շուրջ 30 թատերական կտոր եւ 30 ֆիլմ։ Ոեւէ ուրիշ գրագէտէ մը աւելի արժանացած է  Օսքարի եւ Թոնիի մրցանակներու թեկնածութեան: 17 անգամ Թոնի մրցանակի թեկնածու դարձած է եւ արժանացած՝ 3-ին։ 1966-ին Պրոտուէյի բեմերուն վրայ չորս յաջորդական յաջողութիւններ ձեռք բերած է, որուն իբրեւ արդիւնք  ի պատիւ իրեն, բացուած է Նիլ Սայմընի Թատերասրահը Նիւ Եորքի մէջ։ 1983-ին միակ ապրող թատերագիրն էր, որ իր անունով թատերասրահ ունէր:

Իր առաջին թատերական կտորը եղած է Come Blow Your Horn-ը (1961), զոր ամբողջացուցած է 3 տարուան ընթացքին, ինչպէս նաեւ 678 շարունակական Պրոտուէյի ներկայացումներ՝ արձանագրելով հսկայական յաջողութիւն։ Այդ յաջողութիւնը շարունակուած է 2 նոյնքան յաջող կտորներով՝ Barefoot in the Park (1963) եւ The Odd Couple (1965), որուն շնորհիւ արժանացած է Թոնի մրցանակի մը։ Այս յաջողութիւնը զինք  դարձուցած է սիրուած եւ նշանաւոր թատերագիր մը Ամերիկացիներու սիրտին մէջ։

Ան իր յաջողութիւնը  կը պարտի իր լուրջ եւ խորք ունեցող նիւթերուն, որոնք թեթեւ կատակերգական կամ սիրային դարձուածքով մը ներկայացուած կ'ըլլան յաճախ։

1991-ին Lost in Yonkers կտորին համար Սայմըն Pulitzer Prize for Drama-ի արժանանալէ ետք, քննադատներ կը սկսին հասկնալ որքան բարդ ընկերային եւ բարոյական հարցերու մասին կը գրէ Սայմըն. նիւթեր, որոնք ամէնէն շատ կը հետաքրքրեն աշխարհականները։ Ան ընդհանրապէս կ'արծարծէ հետեւեալ նիւթերը՝  ամուսնացած զոյգերու միջեւ հարցեր, անբարոյութիւն, անհաւատութիւն, պատանեկան կեանք եւ ծերանալու վախը։ Անոր կտորներուն բոլոր դերասանները ընդհանրապէս Նիւ Եորք ծնած ու մեծցած անձինք էին։

 Պարգեւներ եւ Պատուոյ Կոչումներ 
Սայմըն ունէր երեք պատուոյ դոկտորական կոչում՝ Մարդասիրական Գրականութեան Դոկտոր (Doctor of Humane Letters)՝ Հոֆսթրա Համալսարանէն, Գրականութեան Դոկտոր (Doctor of Letters)՝ Մարքեթ Համալսարանէն եւ Իրաւունքի Դոկտոր (Doctor of Law)՝ Ուիլիամս Քոլէճէն։

1983-ին Սայմըն դարձաւ միակ կենդանի թատերագիրը, որուն անունով Նիւ Եորքի մէջ թատրոն մը կոչուած է։ Պրոտուէյի վրայ գտնուող «Ալվին» Թատրոնը վերանուանուեցաւ «Նիլ Սայմըն» Թատրոն՝ ի պատիւ անոր։ Ան նաեւ Փիլատելֆիոյի «Ուոլնըթ Սթրիթ» Թատրոնի (Ամերիկայի ամենահին թատրոնը) հոգաբարձուներու պատուոյ խորհուրդի անդամ էր։ Նոյն 1983-ին Սայմըն մուտք գործեց Ամերիկեան Թատերական Փառքի Սրահ։

1965-ին ան շահեցաւ Թոնի Մրցանակը՝ Լաւագոյն Թատերագիրի համար, իսկ 1975-ին՝ յատուկ Թոնի Մրցանակ՝ ամերիկեան թատրոնին իր ընդհանուր նպաստին համար։ 1978-ին Սայմըն շահեցաւ «Ոսկի Գլոպ» Մրցանակը՝ Լաւագոյն Շարժանկարային Սցենարի համար (The Goodbye Girl)։ Brighton Beach Memoirs (1983) թատերախաղի համար ան պարգեւատրուեցաւ Նիւ Եորքի Դրամատիկ Քննադատներու Շրջանակի Մրցանակով, որուն յաջորդեց 1985-ի Լաւագոյն Թատերախաղի համար ուրիշ Թոնի Մրցանակ մը՝ Biloxi Blues-ի համար։ 1991-ին ան շահեցաւ Փիւլիցըր Մրցանակը՝ Թոնի Մրցանակին հետ միասին՝ Lost in Yonkers (1991) թատերախաղի համար։

«Նիլ Սայմըն» Փառատօնը մասնագիտական ամառային երկացանկային թատրոն է, որ նուիրուած է Սայմընի եւ անոր ժամանակակիցներուն գործերը պահպանելուն։ Այս Փառատօնը հիմնուած է 2003-ին Ռիչըրտ Տին Պաքի կողմէ։

2006-ին Սայմըն ստացաւ Մարք Թուէյնի Մրցանակը՝ Ամերիկեան Հումորի համար։

 Ծանօթագրութիւններ 

Ստորոգութիւն:4 Յուլիսի ծնունդներ
Ստորոգութիւն:Գրողներ այբբենական կարգով